PATVIRTINTA:

Varėnos r. Marcinkonių daugiafunkcio centro direktoriaus 2020 m. gruodžio mėn. 31 d. įsakymu Nr. VK-26

**NEFORMALIOJO MOKINIŲ ŠVIETIMO ORGANIZAVIMO TVARKA**

**Neformaliojo švietimo veiklos prioritetai**

• Kryptingas neformalaus švietimo organizavimo, mokinių laisvalaikio užsiėmimų pasiūlos ir paklausos santykis.

• Mokinių poreikių ir tėvų lūkesčių tenkinimas.

• Visų Marcinkonių seniūnijoje gyvenančių vaikų aktyvaus dalyvavimo neformaliojo švietimo veikloje skatinimas.

• Formalios ir neformalios veiklos integracijos galimybių didinimas.

**Neformaliojo švietimo veiklos tikslai**

• Sąmoningos asmenybės ugdymas, kuri sugeba atsakingai, kūrybingai ir aktyviai veikti visuomenėje bei prisitaikyti prie kintančios aplinkos.

• Mokinių gabumų ir talentų plėtotė.

• Asmeninių, profesinių, edukacinių, socialinių, specifinių (pagal veiklos sritis) kompetencijų ugdymas.

• Mokinių pilietiškumo, tautiškumo, demokratiškumo ugdymas.

• Pažinimo, lavinimosi, saviraiškos, savirealizacijos, savigarbos poreikių tenkinimas.

**Neformaliojo švietimo veiklos kryptys**

• Meninė saviraiška

• Sportinė veikla

• Sveika gyvensena

• kelių dalykų integracinė kūryba

• Pilietinis ugdymas

• Ekologinis ugdymas

**Kompetencijų ugdymas**

• Asmeninės

• Profesinės

• Edukacinės

• Socialinės

**Neformaliojo švietimo pasirinkimo galimybės**

• Visi centro mokiniai gali laisvai pasirinkti neformaliojo švietimo programas. Pagrindinis tikslas – ne rezultatas , o ugdymo procesas: patyrimas, kuris formuoja įgūdžius, požiūrį, vertybines nuostatas.

• Neformalusis švietimas mokiniams neprivalomas ir laisvai pasirenkamas. Neoficialūs, laisvi, nevaržomi mokinių tarpusavio, mokinių ir mokytojų santykiai, pagrįsti tarpusavio pagarba.

• Neformaliojo švietimo valandos skiriamos mokinių saviraiškai. Dominuoja aktyvieji mokymosi metodai, integracija, pačių vaikų iniciatyva.

• Neformalusis švietimas organizuojamas atsižvelgiant į mokinių poreikius, siekiant ugdyti jų individualias kompetencijas, tenkinti tėvų lūkesčius atsižvelgiant į Marcinkonių daugiafunkcio centro galimybes.

• Neformalaus švietimo programos rengiamos atsižvelgiant į mokinių poreikius, veiklos tęstinumą, kolektyvų brandumą, bei mokinio vertybių formavimą.

• Neformalaus švietimo tvarkaraštis sudaromas atsižvelgiant į higienos ir darbo saugos reikalavimus, mokinių užimtumą rajono bendrojo ugdymo mokyklose.

Šią veiklą mokiniai renkasi laisvai, ji įgyvendinama realizuojant:

• neformaliojo švietimo programas, kurios rengiamos atsižvelgiant į mokinių poreikius, bendruomenės tradicijas ir galimybes. Programa sudaroma vieneriems metams. Programas rengia neformalaus ugdymo pedagogas, jos tvirtinamos centro direktorės įsakymu. Neformaliojo švietimo valandos skiriamos programoms, atsižvelgiant į mokinių poreikius, centro galimybes, tradicijas, veiklos tęstinumą, aktyvų veiklos organizavimą.

• pažintinę veiklą.

• socialinę, projektinę veiklą.

• Mokinių skaičius neformaliojo švietimo grupėje yra ne mažesnis kaip 8 mokinių. Ikimokyklinio ugdymo grupėje ne mažiau 5.

• Neformaliojo vaikų švietimo programos mokinių atostogų metu vykdomos atsižvelgiant į mokinių poreikius. Neformaliojo vaikų švietimo rezultatai išanalizuojami būrelių užsiėmimų pabaigoje su dalyviais. Įvykę renginiai fiksuojami centro internetinio puslapio nuotraukų galerijoje, centro socialiniuose tinkluose Neformaliojo švietimo veiklos analizė ir apibendrinimas pateikiami bendruomenei stendiniame ar žodiniame pranešime mokslo metų pabaigoje.

Neformaliajame vaikų švietime įgytos kompetencijos suprantamos kaip mokėjimai atlikti tam tikrą veiklą, kurie išryškėja centro, miesto, respublikos konkursuose, renginiuose. Konkursinės veiklos rezultatai ir analizė pateikiama bendruomenei stendiniame ar žodiniame pranešime.

**Darbo organizavimas**

• Pateikiamos programos, išsiaiškinami mokinių poreikiai (pavasarį ir rudenį).

• Mokinių skaičius neformaliojo švietimo grupėje yra ne mažesnis kaip 8 mokinių. Ikimokyklinio ugdymo grupėje ne mažiau 5.

• Mokiniai kviečiami į programas, su tėvais ar globėjais pasirašomos sutartys.

• Veikla vykdoma pagal sudarytą tvarkaraštį.

• Neformaliojo švietimo užsiėmimų veikla fiksuojama popieriniame dienyne

• Paruošiami užsiėmimų reklaminiai skelbimai, rengiami renginiai mokiniams ir jų tėvams.

• Rengiamos stendinės ar žodinės veiklos ataskaitos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_